**COMHALTA TAIGHDE**

Tugtar cuireadh d’iarratais ar phost sinsearach sa bhForas Taighde ar Oideachas ar champas Dhroim Conrach DCU (Coláiste Phádraig mar a bhí).

**An tIonad**

Is comhlacht reachtúil é an Foras Taighde ar Oideachas (FTO) le freagracht ar thaighde, measúnú agus meastóireacht a dhéanamh san oideachas. Bunaíodh an FTO ar dtús ar Champas Choláiste Phádraig, Baile Átha Cliath i 1966 agus ina dhiaidh sin, i mí Mheán Fómhair 2015, rinneadh an tIonad a bhunú mar chomhlacht reachtúil, neamhspleách de chuid na Roinne Oideachais agus Scileanna faoi alt 54 den Acht Oideachais (1998), ar *Ordú 2015, S.I. 392 of 2015 an Fhorais Taighde ar Oideachas (Bunú)*. Tá ról agus feidhmeanna an Ionaid agus na forálacha a bhaineann le baill den Ionad agus le foireann an Ionaid rianaithe san Ionstraim Reachtúil.

Is iad feidhmeanna an FTO ná:

* taighde neamhspleách a dhéanamh ar gach gné den oideachas ag gach leibhéal den chóras oideachais ar a n-áirítear taighde a bheidh mar bhonn eolais do lucht déanta polasaí agus d’fhéabhsúcháin na gcaighdeán oideachais
* seirbhís tacaíochta don mheasúnú a sholáthar do scoileanna agus d’ionaid oideachais (ar a n-áirítear forbairt agus soláthar ar thrialacha caighdeánacha agus ar uirlisí measúnaithe eile).

Déantar cur síos san Ordú Bhunaithe freisin ar fheidhmeanna agus ar ghníomhaíochtaí an Ionaid lena n-áirítear:

* measúnuithe náisiúnta agus idirnáisiúnta a dhéanamh ar ghnóthachtáil daltaí
* meastóireacht ar chláir oideachais
* taighde atá de réir chuspóirí an Ionaid a thionscain
* acmhainn don taighde agus don mheasúnú oideachais a thógáil.

## Déantar a lán d’obair an Ionaid thar ceann na Roinne Oideachais agus Scileanna (ROS). Déanann an Foras taighde do ghníomhaireachtaí eile freisin (m.sh., an Chomhairle Náisiúnta Curaclaim agus Measúnachta (CNCM)). Bíonn eilimintí den chlár taighde tionscanta ag an Ionad féin.

## Cuirtear trialacha caighdeánaithe ar fáil do scoileanna trí Rannóg Trialach an Ionaid atá lonnaithe i bhfoirgneamh eile ar Bhóthar Richmond, gar do champas Choláiste Phádraig.

**An Ról**

Is post nua é seo ina mbeifear ag obair, mar chuid den fhoireann bhainistíochta sinsear leis an bPríomhfheidhmeannach, le Comhaltaí Taighde eile agus le Riarthóir Sinsir an Ionaid.

Beidh an duine a cheapfar páirteach sa phlé leis an ROS faoi roinnt gnéithe ar a laghad de chlár oibre an Ionaid d’aon bhliain ar leith agus beifear ag súil go mbeidh sé/sí san airdeall faoi riachtanais atá ag teacht chun cinn don taighde i réimsí agus ar thopaicí a bhaineann le polasaí agus cleachtas chóras oideachais na hÉireann.

Is dócha go mbeidh siad seo a leanas mar chuid de na sainfhreagrachtaí:

* ceannasaíocht ar cheann de thionscadail taighde agus fhorbartha mhórscála an Ionaid
* tús a chur le tionscadail nua
* a dheimhniú go ndéantar eolas ar obair an Ionaid a scaipeadh go cuí
* feitheoireacht agus meantóireacht ar bhaill foirne eile ar a n-áirítear tacaíocht a sholáthar don fhoireann chun taighde nua a ghiniúint
* comhoibriú le hoifigigh na ROS agus le hionadaithe ó ghníomhaireachtaí eile
* a bheith mar ionadaí don Ionad ar chomhlachtaí (coistí, grúpaí oibre srl.)
* comhairleoireacht a sholáthar.

**An tIarratasóir**

Beidh ag an t-iarratasóir rathúil

* dochtúireacht san oideachas nó i ndisciplín ábhartha
* taithí ar cheann amháin acu seo ar a leanas, agus eolas ar na cinn eile: (a) suirbhéanna mórscala (b) clár meastóireachta agus (c) trialacha a fhorbairt/measúnú ríomhaire-bhunaithe
* tuiscint ar na castachtaí a bhaineann leis an ngaol atá idir taighde agus polasaí
* eolas ar litríocht idirnáisiúnta bainteach le taighde agus measúnú oideachasúil
* teist chláraithe ar thaighde coimisiúnaithe a dhéanamh agus ar thionscnaimh a fhorbairt
* an cumas taighde a ghiniúint
* cumas ar cheannasaíocht foirne cruthaithe
* eolas ar oideachas na hÉireann
* eolach ar ghnóthaí rialachais agus corparáidigh
* sár-scileanna cumarsáide, scileanna scríbhneoireachta ach go háirithe
* taifead foilseacháin sa réimse a bhaineann le taighde oideachasúil
* saineolas i modhanna ardleibhéil staitisticiúil (m.sh., múnlú agus scálú il-leibhéal).

I measc na dtréithe pearsanta a bheidh riachtanach don ról seo áirítear tiomantas, foighne, ionbhá, an cumas éilimh dhúshlánacha agus tosaíochtaí iomaíocha a láimhseáil agus cur chuige oscailte maidir le fadhbanna a réiteach.

Déanfar an ceapachán ag an bpointe cuí ar scála an Chomhalta Taighde (€65,864 go €97,137), de réir pholasaí pá reatha an Rialtais.

Ba chóir iarratais le litir chumhdaigh agus curaclam vitae mar aon le hainmneacha beirt mholtóir a bheith istigh **faoi 5.00 pm ar an gCéadaoin, 13 Meitheamh, 2018**

chuig: *vacancies@erc.ie*

nó sa phost chuig: Folúntais, An Foras Taighde ar Oideachas, Droim Conrach,

 Coláiste Phádraig, Baile Átha Cliath 9, D09 AN 2.

**Ba chóir d’iarratasóirí a thuiscint go mbeidh na hagallaimh ann chomh luath agus is féidir.**

***Is Fostóir Comhdheiseanna é an Foras Taighde ar Oideachas.***